Asia austro-orientalis

Asia austro-orientalis,Ebbe Vilborg, Norstedts svensk-latinska ordbok, andra upplagan (Holmiae: Norstedts akademiska förlag, 2009). vel austrorientalis,Vide speciem Lupinum austrorientalem et usum communem in Nova Roma. vel etiam meridio-orientalisVide , (1906), (2004), et permultos locos alios. et meridiorientalis,Vide species Epizeuxem meridiorientalem et Stenophylactem meridiorientalem. Vide etiam "De Studiis Asiae Meridiorientalis," situm interretialem. comprehendit
 continentalis Asiae regionem nomine paeninsulae Indosinensis notam, quae ab India orientem versus et a Serica meridiem versus procedit;
 magnarum parvarumque insularum catenam, olim Indias Orientales nuncupatam, quae inter oceanos Indicum et Pacificum iacent et ab extremitate Asiae usque ad septentrionalia Australiae litora extenduntur.

Haec regio, partim continentalis, partim insularis, res publicas Birmaniam, Bruneium, Cambosiam, Indonesiam, Laotiam, Malaesiam, Philippinas, Singapuram, Thailandiam, Timoriam Orientalem, Vietnamiam comprehendit.

Limes inter Asiam et Australasiam politicus insulam Novam Guineam dividit, provincia Papua Indonesiae ad latus occidentale iacente, re publica Papua Nova Guinea ad orientale. Limes zoogeographicus, quem primus descripsit Alfredus Russel Wallace, Indias Orientales vel archipelagum Malaium permeat.

 Nomina 
Nomen Asiae austro-orientalis originem admodum novellum habet; anno enim 1943 socii secundum bellum mundanum gerentes, praecipue Anglice loquentes, directionem statuerunt exercituum in hac regione pugnantes nomine South East Asia Command, scilicet 'Asiae Orientalis Meridionalis Directio'. Regionem continentalem antea varia nomina designaverant, inter quae Suvarnabhumi, Chersonesus Aurea, Indosina. In regione insulari seu Indiis Orientalibus, Archipelagus Malaius et Archipelagus Philippinus separatim recognoscuntur.

 Historia 
Asiam austro-orientalem iam ante migrationes speciei Hominis sapientis antiquissimas alii stirpes eiusdem generis incolebant, videlicet Homo erectus et Homo floresiensis. 

 Notae 

 Bibliographia 
 Akira Matsuyama, Traditional Dietary Culture Of Southeast Asia: its formation and pedigree. Londinii: Kegan Paul, 2003 

 ASEAN
 Imperia in Asia meridio-orientali Europaea
 Regna Asiae meridio-orientalis antiqua 

 Nexus externi 
 Forma Asiae austro-orientalis
 De urbium magistris
 Archivum Asiae austro-orientalis apud Universitatem Californiensem (Irvine)
 Visiones Asiae austro-orientalis (bibliotheca virtualis peregrinationum) apud universitatem Cornellianam

Categoria:Asia austro-orientalis
Categoria:Oceanus Indicus
Categoria:Oceanus Pacificus